  Руслан Нуриахметов Майя Бывальцева Удмуртилэн Кун Кенешысьтыз депутатъёс Воткалы «Уж данлыкъя кар» (Город трудовой доблести) дано ним сётон пумысен вазиськонлы дурбасьтӥзы. Со сярысь пуктэтэз 29-тӥ южтолэзе улосвыл парламентлэн 38-тӥ сессияз кутӥзы, ивортӥз каткылдытъясь ёзэслэн пресс-службаез. Воткаын улӥсьёс, нырысь ик машинаос лэсьтонъя заводын (али «Воткинский завод» акционер огазеяськон) ужасьёс, Быдӟым Атыкай ожын вормон понна туж трос лэсьтӥзы. 1942-тӥ арын предприятиез кужымезъя кыкетӥ артиллери заводэн нимазы. Отын пӧртэм калибрен 52 сюрс пушкаос лэсьтӥзы. 15 сюрслэсь трос адямиез Быӟдым тылож вакытэ ӟеч тыршемзы понна медален пусйизы. Ватсалом, Воткинсклы «Уж данлыкъя кар» дано ним сётонъя кичӧлтӥсь группалэн нырысетӥ пумиськонэз 3-тӥ южтолоэзе ортчиз. Россиын «Город трудовой доблести» ним 44 каръёс нулло ни. Ижкарлы сое 2020-тӥ арын 2-тӥ пӧсьтолэзе сётӥзы. Туэ куарусёнэ Ижкарысь Вормон скверын кортлэсь но пиялалэсь «Ижкар - уж данлыкъя кар» стела пуктозы.   Тегъёс: Вотка Воткаысьзавод Удмуртия КунКенеш Мерлык  